分类：文化/艺术-文学
问题：李煜的所有诗词诗词越多越好 
越多越好
回答：李煜流传下来的诗词作品不多，前（南唐）后（北宋）两个时期合起来也就几十首，靳极苍《李煜李清照词详解》全部予以收录（34题），还有几首存疑诗词也一并辑录（《忆王孙》四首、《开元乐》和《青玉案》）。还有《李煜 韦庄诗词选》《温庭筠集 李煜集 王禹?牸罚际撬捅鹑说暮霞?~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~·李煜诗词·　【谢新恩　　樱花落尽阶前月，　　象床愁倚薰笼。　　远似去年今日，　　恨还同。　　双鬟不整云憔悴，　　泪沾红抹胸。　　何处相思苦？　　纱窗醉梦中。　　【九月十日偶书　　晚雨秋阴酒乍醒，感时心绪杳难平。　　黄花冷落不成艳，红叶飕飗竞鼓声。　　背世返能厌俗态，偶缘犹未忘多情。　　自从双鬓斑斑白，不学安仁却自惊。　　【玉楼春　　晚妆初了明肌雪，春殿嫔娥鱼贯列。　　凤箫吹断水云闲，重按霓裳歌遍彻。　　临风谁更飘香屑，醉拍阑干情味切。　　归时休放烛花红，待踏马蹄清夜月。　　【秋莺　　残莺何事不知秋，横过幽林尚独游。　　老舌百般倾耳听，深黄一点入烟流。　　栖迟背世同悲鲁，浏亮如笙碎在缑。　　莫更留连好归去，露华凄冷蓼花愁。　　【病起题山舍壁　　山舍初成病乍轻，杖藜巾褐称闲情。　　炉开小火深回暖，沟引新流几曲声。　　暂约彭涓安朽质，终期宗远问无生。　　谁能役役尘中累，贪合鱼龙构强名。　　【更漏子　　  金雀钗，红粉面，花里暂时相见。知我意，感君怜，此情须问天。　　香作穗，蜡成泪，还似两人心意。珊枕腻，锦衾寒，觉来更漏残。　　（一说温庭筠作）　　【更漏子　　柳丝长，春雨细，花外漏声迢递。惊塞雁，起城乌，画屏金鹧鸪。　　香雾薄，透重幕，惆怅谢家池阁。红烛背，绣帏垂，梦长君不知。　　（一说温庭筠作）　　【长相思　　云一緺(涡），玉一梭，澹澹衫儿薄薄罗，轻颦双黛螺。　　秋风多，雨相和，帘外芭蕉三两窠，夜长人奈何！　　【送邓王二十弟从益牧宣城　　且维轻舸更迟迟，别酒重倾惜解携。　　浩浪侵愁光荡漾，乱山凝恨色高低。　　君驰桧楫情何极，我凭阑干日向西。　　咫尺烟江几多地，不须怀抱重凄凄。　　【渡中江望石城泣下　　江南江北旧家乡，三十年来梦一场。　　吴苑宫闱今冷落，广陵台殿已荒凉。　　云笼远岫愁千片，雨打归舟泪万行。　　兄弟四人三百口，不堪闲坐细思量。　　【挽辞　　珠碎眼前珍，花凋世外春。未销心里恨，又失掌中身。　　玉笥犹残药，香奁已染尘。前哀将后感，无泪可沾巾。　　艳质同芳树，浮危道略同。正悲春落实，又苦雨伤丛。　　?丽今何在，飘零事已空。沉沉无问处，千载谢东风。　　【悼诗　　永念难消释，孤怀痛自嗟。雨深秋寂寞，愁引病增加。　　咽绝风前思，昏蒙眼上花。空王应念我，穷子正迷家。　　【感怀　　又见桐花发旧枝，一楼烟雨暮凄凄。　　凭阑惆怅人谁会，不觉潸然泪眼低。　　层城无复见娇姿，佳节缠哀不自持。　　空有当年旧烟月，芙蓉城上哭蛾眉。　　【梅花　　殷勤移植地，曲槛小栏边。共约重芳日，还忧不盛妍。　　阻风开步障，乘月溉寒泉。谁料花前后，蛾眉却不全。　　失却烟花主，东君自不知。清香更何用，犹发去年枝。　　【书灵筵手巾　　浮生共憔悴，壮岁失婵娟。汗手遗香渍，痕眉染黛烟。　　【书琵琶背　　?曜约缛缦鳎咽な铺小Ｌ煜懔舴镂玻嗯谔床邸?　　【病中感怀　　憔悴年来甚，萧条益自伤。风威侵病骨，雨气咽愁肠。　　夜鼎唯煎药，朝髭半染霜。前缘竟何似，谁与问空王。　　【病中书事　　病身坚固道情深，宴坐清香思自任。　　月照静居唯捣药，门扃幽院只来禽。　　庸医懒听词何取，小婢将行力未禁。　　赖问空门知气味，不然万涂侵。　　【赐宫人庆奴　　风情渐老见春羞，到处消魂感旧游。　　多谢长条似相识，强垂烟态拂人头。　　【题金楼子后　　牙签万轴里红绡，王粲书同付火烧。　　不于祖龙留面目，遗篇那得到今朝。　　　　【凝珠满露枝。　　游飏日已西，肃穆寒初至。　　九重开扇鹄，四牖炳灯鱼。　　忌觞无算酌。　　倾碗更为寿，深卮递酬宾。　　【虞美人　　春花秋月何时了，往事知多少。　　小楼昨夜又东风，　　故国不堪回首月明中。　　雕栏玉砌应犹在，只是朱颜改。　　问君能有几多愁，　　恰似一江春水向东流。　　【虞美人　　风回小院庭芜绿，柳眼春相续。　　凭阑半日独无言，　　依旧竹声新月似当年。　　笙歌未散尊?在，池面冰初解。　　烛明香暗画楼深，　　满鬓清霜残雪思难任。　　【浪淘沙　　帘外雨潺潺，春意阑珊。　　罗衾不耐五更寒。　　梦里不知身是客，一晌贪欢。　　独自莫凭栏，无限江山，　　别时容易见时难。　　流水落花春去也，天上人间。　　【浪淘沙　　往事只堪哀，对景难排。　　秋风庭院藓侵阶。　　一桁珠帘闲不卷，终日谁来？　　金剑已沉埋，壮气蒿莱。　　晚凉天静月华开。　　想得玉楼瑶殿影，空照秦淮！　　（“一桁”句：一说“一任”；“金剑”：一说“金锁”，也有作“金敛”）　　【乌夜啼　　昨夜风兼雨，帘帏飒飒秋声。　　烛残漏断频欹枕。起坐不能平。　　世事漫随流水，算来一梦浮生。　　醉乡路稳宜频到，此外不堪行。　　【相见欢　　林花谢了春红，太匆匆，无奈朝来寒雨晚来风。胭脂泪，相留醉（留人醉），几时重？自是人生长恨水长东。　　【相见欢　　无言独上西楼，月如钩，寂寞梧桐深院锁清秋。剪不断，理还乱，是离愁，别是一般滋味在心头。　　【一斛珠　　晚妆初过，沉檀轻注些儿个。向人微露丁香颗，一曲清歌，暂引樱桃破。罗袖裛残殷色可，杯深旋被香醪?稹Ｐ宕残逼窘课弈牵媒篮烊祝ο蛱蠢赏佟?　　【浣溪沙　　红日已高三丈透，金炉次第添香兽，红锦地衣随步皱。　　佳人舞点金钗溜，酒恶时拈花蕊嗅，别殿遥闻箫鼓奏。　　【菩萨蛮　　花明月暗笼轻雾，今霄好向郎边去！?i袜步香阶，手提金缕鞋。　　画堂南畔见，一向偎人颤。奴为出来难，教君恣意怜。　　【临江仙　　樱桃落尽春归去，蝶翻轻粉双飞。子规啼月小楼西，玉钩牵幕，惆怅暮烟垂。　　门巷寂寥人散后，望残烟草低迷。炉香闲袅凤凰儿。空持罗带，回首恨依依。　　【破阵子　　四十年来家国，三千里地山河。凤阁龙楼连霄汉，玉树琼枝作烟萝。几曾识干戈？　　一旦归为臣虏，沈腰潘鬓消磨。最是仓皇辞庙日，教坊犹奏别离歌。垂（一作“挥”）泪对宫娥。　　【子夜歌　　人生愁恨何能免？销魂独我情何限！　　故国梦重归，觉来双泪垂。　　高楼谁与上？长记秋晴望。　　往事已成空，还如一梦中。　　【望江南　　闲梦远，南国正芳春。　　船上管弦江面渌，满城飞絮辊轻尘，　　忙杀看花人！　　【望江南　　闲梦远，南国正清秋。　　千里江山寒色远，芦花深处泊孤舟。　　笛在月明楼。　　【望江南　　多少恨，昨夜梦魂中。　　还似旧时游上苑，车如流水马如龙；　　花月正春风！　　【望江南　　多少泪，断脸复横颐。　　心事莫将和泪说，凤笙休向泪时吹；　　肠断更无疑！　　【三台令　　不寐倦长更，披衣出户行。月寒秋竹冷，风切夜窗声。　　【采桑子　　辘轳金井梧桐晚，　　几树惊秋。昼雨新愁。　　百尺虾须在玉钩。　　琼窗春断双蛾皴，　　回首边头，欲寄鳞游，　　九曲寒波不溯流。　　【柳枝　　风情渐老见春羞，　　到处芳魂感旧游；　　多谢长条似相识，　　强垂烟穗拂人头。　　【谢新恩　　秦楼不见吹箫女，空余上苑风光。粉英金蕊自低昂。东风恼我，才发一襟香。　　琼窗□（原缺）梦留残日，当年得恨何长！碧阑干外映垂杨。暂时相见，如梦懒思量。　　【清平乐　　别来春半，触目柔肠断。砌下落梅如雪乱，拂了一身还满。　　雁来音信无凭，路遥归梦难成。离恨恰如春草，更行更远还生。　　【阮郎归·呈郑王十二弟　　东风吹水日衔山，春来长是闲。　　落花狼籍酒阑珊，笙歌醉梦间。　　佩声悄，晚妆残，凭谁整翠鬟？　　留连光景惜朱颜，黄昏独倚阑。　　【采桑子　　亭前春逐红英尽，舞态徘徊。　　细雨霏微，不放双眉时暂开。　　绿窗冷静芳音断，香印成灰。　　可奈情怀，欲睡朦胧入梦来。　　【捣练子令　　深院静，小庭空，断续寒砧断续风。无奈夜长人不寐，数声和月到帘栊。　　【捣练子　　云鬓乱，晚妆残，带恨眉儿远岫攒。斜托香腮春笋嫩，为谁和泪倚阑干？　　【渔父　　一棹春风一叶舟，一纶茧缕一轻钩。　　花满渚，酒满瓯，万顷波中得自由。　　【蝶恋花　　遥夜亭皋闲信步，乍过清明，早觉伤春暮。　　数点雨声风约住，朦胧澹月云来去。　　桃李依依春暗度，谁在秋千，笑里轻轻语。　　一片芳心千万绪，人间没个安排处。　　【子夜歌　　寻春须是先春早，看花莫待花枝老。　　缥色玉柔擎，醅浮盏面清。　　何妨频笑粲，禁苑春归晚。　　同醉与闲平，诗随羯鼓成。　　　【菩萨蛮　　蓬莱院闭天台女，画堂昼寝人无语。　　抛枕翠云光，绣衣闻异香。　　潜来珠锁动，惊觉银屏梦。　　脸慢笑盈盈，相看无限情。　　【菩萨蛮　　铜簧韵脆锵寒竹，新声慢奏移纤玉。　　眼色暗相钩，秋波横欲流。　　雨云深绣户，来便谐衷素。　　宴罢又成空，魂迷春梦中。　　【喜迁莺　　晓月坠，宿云微，无语枕边欹。　　梦回芳草思依依，天远雁声稀。　　啼莺散，余花乱，寂寞画堂深院。　　片红休扫尽从伊，留待舞人归。　　【应天长　　一钩初月临妆镜，蝉鬓凤钗慵不整。　　重帘静，层楼迥，惆怅落花风不定。　　柳堤芳草径，梦断辘轳金井。　　昨夜更阑酒醒，春愁过却病。【句】　　迢迢牵牛星，杳在河之阳。粲粲黄姑女，耿耿遥相望。　　莺狂应有恨，蝶舞已无多。（《落花》）　　揖让月在手，动摇风满怀。（《咏扇》）　　病态如衰弱，厌厌向五年。（以下《律髓注》）　　衰颜一病难牵复，晓殿君临颇自羞。　　冷笑秦皇经远略，静怜姬满苦时巡。　　鬓从今日添新白，菊是去年依旧黄。（以下《翰府名谈》）　　万古到头归一死，醉乡葬地有高原。　　人生不满百，刚作千年画。（《野客丛谈》）　　日映仙云薄，秋高天碧深。（《海录碎事》）　　乌照始潜辉，龙烛便争秉。（以下《孔帖》）